**Ocenjevanje pri predmetih šport, šport za zdravje, šport za sprostitev in neobveznem izbirnem predmetu šport**

**Preverjanje znanja**

Preverjanje znanja bo potekalo pred, med in po posredovanju nove učne snovi, po utrjevanju ter tik pred ocenjevanjem. Preverjanje bo potekalo s praktičnim delom.

**Načini ocenjevanja**

1. Ocene pridobljene na drugačen način (praktično delo, praktični izdelki)
2. Ustno ocenjevanje
3. Pisno ocenjevanje

Pri ocenjevanju znanja se upoštevajo temeljni in minimalni standardi znanja.

Z natančnimi kriteriji ocenjevanja bodo učenci seznanjeni na začetku šolskega leta in pred vsakim ocenjevanjem.

**Opis splošnih kriterijev za ocenjevanje**

|  |  |
| --- | --- |
| Ocena | Kriteriji ocenjevanja |
| odlično(5) | Učenec učinkovito in racionalno obvladuje najzahtevnejše gibalne naloge v različnih športih. Dobro obvladuje teoretična znanja, povezana s procesom športne vzgoje. Pri delu redno in vzorno sodeluje, deluje samostojno, zelo zanesljivo in iznajdljivo. Sodeluje s sošolci in športnim pedagogom ter pomaga pri pouku in organizaciji najrazličnejših šolskih tekmovanj. Dosega visoke standarde znanja. |
| prav dobro(4) | Učenec je pri delu zanesljiv, samostojen in iznajdljiv. Pomaga sošolcem. Pri delu izstopa s prizadevnostjo in osebnim napredkom oziroma dosega optimalno raven športnega znanja, določeno v učnem načrtu. Dobro obvlada določena teoretična znanja in pravila, ki so povezana s procesom športne vzgoje in posameznimi športnimi panogami. |
| dobro(3) | Učenec dobro sodeluje pri delu, je dokaj samostojen in pripravljen na večje napore. Primerno napreduje in dosega v učnem načrtu določeno minimalno raven športnega znanja. Pomanjkljivosti se pojavljajo pri izvajanju strukturno zahtevnejših in kompleksnejših športnih vsebin. |
| zadostno(2) | Učenec ne kaže večje pripravljenosti in interesa za delo. Pri delu ne sodeluje redno, je manj zanesljiv in zahteva veliko individualne pomoči športnega pedagoga. Gibalnih nalog ne opravlja samostojno, izvedba pa je pogosto pomanjkljiva in groba. Ima težave pri izvajanju kompleksnih športnih vsebin in ne dosega minimalne ravni zahtevanega znanja. Dosega minimalne standarde znanja. |
| nezadostno(1) | Učenec je nepripravljen za sodelovanje z vrstniki in športnim pedagogom v procesu športne vzgoje. Neaktivnost je razlog, da ne napreduje. Samostojno ne more opraviti najenostavnejših gibalnih nalog in ne dosega minimalne ravni zahtevanega znanja. Je nezanesljiv in s svojim ravnanjem mnogokrat otežuje delo med poukom. |

**Kriteriji za ocenjevanje športnih iger**

|  |  |
| --- | --- |
| Ocena | Opisnik za igro |
| odlično(5) | Učenec zna različne tehnične elemente in jih učinkovito uporablja v različnih taktičnih rešitvah tako v napadu kot v obrambi. Uspešno se giblje po prostoru. Igralne situacije zaključuje izredno učinkovito. Zelo dobro pozna pravila igre. |
| prav dobro(4) | Učenec uporablja različne tehnične elemente v igri z manjšimi napakami. Zna nekatere osnovne taktične rešitve in jih poskuša uporabiti v igri v napadu in v obrambi. Uspešno se giblje po prostoru. Igrane situacije zaključuje učinkovito. Pozna pravila igre. |
| dobro(3) | Učenec uporablja v igri samo nekatere tehnične elemente; izvede jih z večjimi napakami. Uporaba ustreznih taktičnih rešitev je v posameznemu delu igre (napad, obramba) pomanjkljiva. Ima manjše težave pri gibanju v prostoru, izvedba je počasnejša. Pri zaključevanju igralnih situacij je le delno uspešen. Pozna samo nekatera pravila igre. |
| zadostno(2) | Učenec uporablja v igri samo nekatere tehnične elemente; pri njihovi izvedbi dela večje napake in jih z večjimi pomanjkljivostmi uporablja v napadu in v obrambi. Slabše se znajde v prostoru, izvedba elementov je počasna. Večkrat izgubi žogo, pri zaključevanju igralnih situacij je večkrat neuspešen. Slabo pozna pravila igre in ne pozna svoje vloge na igralnem mestu.  |
| nezadostno(1) | Učenec ne zna vseh tehničnih elementov; pri izvedbi dela večje napake; ne pozna taktičnih rešitev in pravil igre. Vedno izgubi žogo, pri zaključevanju igralnih situacij je neuspešen. Ne pozna pravil igre. |

**Kriteriji za ocenjevanje tehničnih elementov**

|  |  |
| --- | --- |
| ocena | Kriterij ocenjevanja |
| odlično(5) | Učenec nalogo izvede samostojno in tekoče, napak ni. |
| prav dobro(4) | Učenec nalogo izvede samostojno, z manjšimi napakami. |
| dobro(3) | Učenec nalogo izvede samostojno, vendar izvedba ni tekoča in zanesljiva, pojavljajo se večje napake. |
| zadostno(2) | Učenec nalogo izvede s pomočjo ali nezanesljivo z večjimi napakami. |
| nezadostno(1) | Učenec naloge ne izvede. |

**Kriterij za ustno ocenjevanje znanja** (5 vprašanj)

Teorijo preverjamo ustno, ob praktičnem preverjanju, vsak dobi pet vprašanj.

|  |
| --- |
| Oceno odlično ( 5 ) dobi učenec, ki na vprašanje odgovori hitro in pravilno. |
| Oceno prav dobro ( 4 ) dobi učenec, ki samostojno pravilno odgovori na štiri vprašanja, na eno pa s pomočjo učitelja. |
| Oceno dobro ( 3 ) dobi učenec, ki samostojno pravilno odgovori na tri vprašanja, na dve pa le delno ob pomoči učitelja. |
| Oceno zadostno ( 2 ) dobi učenec, ki delno pravilno odgovori na vsa vprašanja ob pomoči učitelja. |
| Oceno nezadostno ( 1 ) dobi učenec, ki nepravilno odgovori na najmanj štiri vprašanja. |

**Kriteriji za pisno ocenjevanje znanja**

(v primeru daljše odsotnosti otroka, ponavljajočega motenja pouka itd.)

|  |  |  |  |  |
| --- | --- | --- | --- | --- |
| nezadostno (1) | zadostno (2) | dobro (3) | prav dobro (4) | odlično (5) |
| 0 - 49% | 50 – 62% | 63- 75% | 76 – 88% | 89 – 100% |

**Opisni kriteriji za ocenjevanje plakata**

|  |  |
| --- | --- |
| Ocena | Kriteriji |
| odlično(5) | Izgled plakata | Izdelek je oblikovno in vsebinsko dovršen. |
| Predstavitev | Učenec prepričljivo in nazorno predstavi vsebino, govori brez pomožnega besedila in zna odgovarjati na vprašanja, ki se navezujejo na izdelek. |
| prav dobro(4) | Izgled plakata:  | Izdelek je oblikovno in vsebinsko ustrezen, upošteva se tudi ustvarjalnost pri izdelavi plakata. |
| Predstavitev plakata: | Učenec prepričljivo in na zanimiv način predstavi vsebino, izdelek mu je v oporo. Učenec zna odgovarjati na vprašanja sošolcev in učitelja, ki se navezujejo na izdelek. |
| dobro(3) | Izgled plakata | Izdelek je oblikovno in vsebinsko zadovoljiv. |
| Predstavitev | Učenec si pomaga s pomočjo besedila na plakatu, delno odgovarja na vprašanja sošolcev in učitelja, ki se navezujejo na izdelek. |
| zadostno(2) | Izgled plakata | Izdelek je oblikovno in vsebinsko skromen (nepregleden, nečitljiv, malo besedila,…) |
| Predstavitev | Učenec besedilo prebere s plakata, predstavitev je skromna in ne pritegne poslušalcev, potrebuje pomoč učitelja. |
| nezadostno(1) | Izgled plakata | Izdelek ni dokončan ali ni narejen. |
| Predstavitev | Učenec plakata ne predstavi.  |

Učiteljici Polona Požar in Teja Rojc